# Пітсбург Стайлерз

Пітсбург Стайлерз
**Пітсбург Стайлерз** (англ.: Pittsburgh Steelers) — прафесійная каманда па амерыканскім футболе з амерыканскага горада Пітсбург, Пенсільванія. Каманда выступае ў Паўночным Дывізіёне Амерыканскай Футбольнай канферэнцыі (**АФК**) Нацыянальнай Футбольнай Лігі (**НФЛ**). Каманда была заснавана ў 1933 годзе і першапачаткова мела назву «Пітсбург Пайратс». Уладальнік клуба — Дэн Руні. Свае хатнія матчы праводзіць на стадыёне «Экрысюр Стэдзіум».

## Гісторыя

«Пітсбург Стайлерз» з’яўляюцца сёмым па ўзросце клубам у Нацыянальнай футбольнай лізе (НФЛ), да якой яны далучыліся ў 1933 годзе разам з «Філадэльфія Іглз». Каманду заснаваў Артур Джозэф Руні-старэйшы (27 студзеня 1901 — 25 жніўня 1988). Ён быў першым прэзідэнтам «Пітсбург Стайлерз» з 1933 па 1974 год і першым старшынёй каманды з 1933 года да сваёй смерці ў 1988 годзе. Сям’я Руні валодае кантрольным пакетам акцый клуба амаль усю яго гісторыю.

«Пітсбург Стайлерз» згулялі свой першы двубой ў НФЛ пад назвай «Пітсбург Пайратс», 20 верасня 1933 года. У той гульні «Стайлерз» саступілі «Нью-Ёрк Джаентс» з лікам 23:2. З моманту свайго заснавання каманда выйграла шэсць чэмпіянатаў лігі і ўдзельнічала ў больш чым тысячы гульняў. У 2008 годзе «Стайлерз» стала першай камандай НФЛ, якая выйграла шэсць тытулаў Суперкубка. У цяперашні час клуб займае чацвёртае месца па колькасці перамог ў НФЛ пасля Пэкерс (13), Бэрз (9) і Джаентс (8). Васемнаццаць гульцоў, трэнераў і адміністратараў «Стайлерз» былі занесены ў Залу славы прафесійнага футбола.

## Лагатып і форма

«Стайлерз» выкарыстоўвалі чорны і залаты ў якасці колераў з моманту заснавання клуба, адзіным выключэннем стаў сезон 1943 года, калі яны аб’ядналіся з «Філадэльфія Іглз» і стварылі «Стыглз». У той сезон колеры каманды былі зялёна-белымі (колеры «Філадэльфіі Іглз»). Першапачаткова каманда насіла аднатонныя залацістыя шлемы і чорныя майкі. Чорна-залатыя колеры «Стайлерз» цяпер падзяляюць усе буйныя прафесійныя каманды ў горадзе, у тым ліку «Пітсбург Пайрэтс» у бейсболе і «Пітсбург Пінгвінз» у хакеі. Адценне золата нязначна адрозніваецца паміж камандамі: Пінгвіны раней выкарыстоўвалі «Vegas Gold», колер, падобны на металічнае золата, а золата Піратаў — больш цёмна-гарчычна-жоўта-залацістае, у той час як «золата» Стылерз больш падобна на ярка-канареечнае жоўтае. Чорны і залаты таксама з’яўляюцца колерамі афіцыйнага сцяга горада.

Лагатып «Стайлерз» быў уведзены ў 1962 годзе. Для асновы лагатыпа быў узяты Стылмарк (англ.- Steelmark). Steelmark — гэта лагатып, які прадстаўляе сталь і сталеліцейную прамысловасць, які належыць Амерыканскаму інстытуту жалеза і сталі і выкарыстоўваецца ім для прасоўвання прадукцыі і яе вытворцаў. Складаецца са слова «Стайлерз», акружанага трыма астроідамі (гіпацыклоідамі чатырох куспідаў). Першапачатковае значэнне астроідаў было: «Сталь палягчае вашу працу, асвятляе ваш вольны час і пашырае ваш свет». Пазней колеры сталі адлюстроўваць інгрэдыенты, якія выкарыстоўваюцца ў працэсе вытворчасці сталі: жоўты для вугалю, чырвоны для жалезнай руды і сіні для сталёвага лому.

## Супрацьстаянні

Асноўнымі супернікамі «Пітсбург Стайлерз» з’яўляюцца іх супернікі па дывізіёне — «Цынцынаці Бенгалс», «Балтымар Рэйвенс» і «Кліўленд Браўнс».

## Дасягненні

**Чэмпіён лігі (6) **Пераможца Супер Боўла (6)**
	+ 1974 (IX), 1975 (X), 1978 (XIII), 1979 (XIV), 2005 (XL), 2008 (XLIII)

**Пераможца канферэнцыі (8) **АФК**: 1974, 1975, 1978, 1979, 1995, 2005, 2008, 2010

**Пераможца дывізіёна (20) **Цэнтр АФК**: 1972, 1974, 1975, 1976, 1977, 1978, 1979, 1983, 1984, 1992, 1994, 1995, 1996, 1997, 2001
* **Поўнач АФК**: 2002, 2004, 2007, 2008, 2010

## Крыніцы

## Спасылкі

* Пітсбург Стайлерз Афіцыйны сайт